nahid-hub/BLUGE-bengali-wikipedia-section-title-prediction huggingface dataset:
বাংলাদেশে অনেক প্রোগ্রাম এবং প্রচেষ্টা অপুষ্টি সমস্যা সমাধানের জন্য প্রয়োগ করা হয়েছে। ইউনিসেফ সরকারের সাথে এক হয়ে এবং আরো অনেক এনজিও যেমন হেলেন কেলার ইন্টারন্যাশনাল, শিশু থেকে গর্ভধারিণী মায়ের জীবন-চক্রে পুষ্টির সরবরাহ নিশ্চিত করতে দৃষ্টিপাত করেছে। এই হস্তক্ষেপের ফলাফল উল্লেখযোগ্য। রাতকানা রোগ কমেছে ৩.৭৬% থেকে ০.০৪% এ এবং স্কুল-বয়সী শিশুদের আয়োডিনের অভাব কমেছে ৪২.৫% থেকে ৩৩.৮% এ।

সঠিক অনুচ্ছেদ শিরোনাম কোনটি?
titleA. স্বাস্থ্য পরিকাঠামো
titleB. ডায়াবেটিস
titleC. অপুষ্টি ঠেকাতে পদক্ষেপ
titleD. অপুষ্টি
উত্তর: titleC
উইন্ডোজ, বিভিন্ন গেমিং কনসোল কিংবা ম্যাক ওএস টেনের তুলনায় লিনাক্সে খেলার সফটওয়্যার নেই বললেই চলে। লিনাক্সের বাজার খুব সীমিত হওয়ায় কোন খেলা তৈরির প্রতিষ্ঠান লিনাক্সের জন্য গেম তৈরি করতে আগ্রহী হয়নি। তবে এখন লিনাক্সে স্টীম দিয়ে অনেক গেমস খেলা যায়। লিনাক্স গেমার্স গেম লিস্ট ও দ্য লিনাক্স গেম টোম এ অনেকগুলো লিনাক্সে খেলার মত খেলার তালিকা আছে।

কিছু কিছু উম্মুক্ত সোর্সের খেলা আছে যেগুলো বেশ জনপ্রিয়তা অর্জন করেছে, যেমন নেটহ্যাক ও টাক্স রেসার। এদের উপর ভিত্তি করে অনেক খেলা যেমন ফ্রিসিভ ও দি আর-কুয়ান মাস্টার্স তৈরি হয়েছে। এছাড়াও লিনাক্স প্লাটফর্মের জন্য নির্মিত আরো কিছু জনপ্রিয় এবং উচ্চমানসম্পন্ন খেলার মধ্যে উল্লেখ্যযোগ্য হলো- "এসল্ট কিউব", "আরবান টেরর", "আমেরিকান আর্মি", "ড্রিমচেজ", "ভিড্রিফট", "টরকস", "ডুম", "এলিয়েন এরিনা", জিরোএডি", "এনিমি টেরিটরি", "এক্সমোটো", "ফ্রোজেন বাবল" ইত্যাদি। 
কোন কোন খেলা তৈরির প্রতিষ্ঠান সরাসরি লিনাক্সের উপযোগী খেলা প্রকাশ করতে শুরু করেছেন। যেমন- "আইডি সফটওয়ারের" "কোয়েক ৪"। অনেক প্রতিষ্ঠান উইন্ডোজে চলা খেলাগুলোকে লিনাক্সের উপযোগী করে তৈরি করছেন। ১৯৯৮ সালে প্রতষ্ঠিত "লোকি সফটওয়ার", ২০০১ সালে প্রতিষ্ঠিত "লিনাক্স গেম পাবলিশিং" এ ধরনের প্রতিষ্ঠান। ওয়াইন, সেডেজা ও ক্রসওভার গেমস উইন্ডোজের অনেক গেম লিনাক্সে চালানোর সুবিধা দিচ্ছে। "ভার্চুয়াল মেশিন" ও নিম্ন-স্তিরের "ইমুলেটর" এর মাধ্যমেও অন্য প্লাটফর্মের (যেমন- সনি প্লেস্টেশন, নিনটেন্ডো উই]] ইত্যাদি) জন্য তৈরীকৃত খেলা লিনাক্সে চালানো যাচ্ছে।

সঠিক অনুচ্ছেদ শিরোনাম কোনটি?
titleA. দর্শন
titleB. গেমস
titleC. ইন্টারফেস
titleD. ইতিহাস
উত্তর: titleB
পূর্বতম এবং সবথেকে শক্তিশালী আধুনিক মানুষের দেহ কঙ্কালও নিয়েন্ডার্থালস্‌দের তুলনায় কম মজবুত ছিল (ডেনিসোভানস্‌দের থেকে আমরা যেটুকু জানতে পারি), যেহেতু তাদের কঙ্কালে অত্যাবশ্যকীয় আধুনিক উপাদান বর্তমান ছিল। হাত ও পায়ের লম্বা অস্থির ক্ষেত্রে, দূরবর্তী অস্থিগুলি (রেডিয়াস/আলনা এবং টিবিয়া/ফিবুলা) নিকটবর্তী অস্থির চাইতে (হিউমেরাস এবং ফিমার) কিছুটা ছোট অথবা একই দৈর্ঘ্যের। নিয়েন্ডার্থালস্‌দের ক্ষেত্রে দূরবর্তী অস্থিগুলি ক্ষুদ্রতর, সাধারণত মনে করা হয় যে এগুলি শীতল আবহাওয়ার সাথে অভিযোজিত কারণেই এমন হয়েছে। মেরু অঞ্চলে বসবাসকারী কিছু আধুনিক মানবগোষ্ঠীর মধ্যেও এই একই অভিযোজন দেখা যায়।

সঠিক অনুচ্ছেদ শিরোনাম কোনটি?
titleA. হোমো ইরেকটাস থেকে উদ্বর্তন
titleB. দেহ কঙ্কালের গঠন
titleC. প্রাক-"হোমো সেপিয়েন্স"
titleD. করোটিগত গঠন
উত্তর: titleB
১৯২৯ সালে ল্যাব্রেটারি থিয়েটার থেকে এক বছরের ছুটি নিয়ে সতু সেন বেরিয়ে পড়েন ইউরোপ যাত্রায়। প্রথমে তিনি পৌঁছোন বার্লিনে। উদ্দেশ্য বিশ্ববিখ্যাত ম্যাক্স রাইনহার্ড থিয়েটার পরিদর্শন। বার্লিনে সেই উদ্দেশ্য সফল হওয়ার পর তিনি চলে যান প্যারিস। সেখানে জাক কোপোরের থিয়েটার দেখার অভিজ্ঞতা হয়েছিল তার। ১৯২৮, ২৯, ৩১ সালে তিনি মস্কো ভ্রমণ করেন। মস্কোর আর্ট থিয়েটার এবং বলশয় থিয়েটার দেখেছিলেন তিনি। ১৯২৯ সালে সুইটজারল্যান্ডে গিয়ে প্রবাদপ্রতীম নাট্যকার বরিস স্তানিস্লাভস্কির সঙ্গে সাক্ষাৎ করেন। তখন তিনি গভীরভাবে অসুস্থ। সতু সেন ব্রিটেন শহরে গিয়েছিলেন গ্ররডন ক্রেগের কাজ দেখতে। সেখানে শুধু মঞ্চ নাটকই নয় মহড়া দেখার অভিজ্ঞতা হয়েছিল তার।
সঠিক অনুচ্ছেদ শিরোনাম কোনটি?
titleA. ইউরোপ ও রাশিয়া ভ্রমণ
titleB. পশ্চিমবঙ্গে প্রত্যাবর্তন
titleC. ছাত্রজীবন
titleD. প্রবাস জীবন
উত্তর: titleA
আলজেরিয়ার রাষ্ট্রপতি আলজেরিয়ার সামরিক বাহিনীসমূহের সর্বাধিনায়ক। ২০০৪ সালে আলজেরিয়ার প্রতিরক্ষা বাহিনীর সদস্যসংখ্যা ছিল ১,৩৭,৫০০। এদের মধ্যে স্থল সামরিক বাহিনীতে আছেন প্রায় ১,২০,০০০ জন সেনা। আলজেরিয়ার স্বাধীনতা যুদ্ধের মুক্তিবাহিনীর সদস্যদের নিয়েই সামরিক বাহিনী গঠন করা হয়। এই সামরিক বাহিনী উত্তর আফ্রিকার ২য় বৃহত্তম,যার আগে রয়ছে মিশর। 
আলজেরিয়ার বিমানবাহিনীর সদস্য সংখ্যা ১০ হাজার। এরা সোভিয়েত, চেক, মার্কিন ও ফরাসি-নির্মিত জেট বিমান ও হেলিকপ্টার ব্যবহার করেন। নৌবাহিনীতে প্রায় ৭,৫০০ জন কর্মরত আছেন।

সঠিক অনুচ্ছেদ শিরোনাম কোনটি?
titleA. সামরিক বাহিনী
titleB. ভূগোল
titleC. ভূমিরূপ
titleD. জনসংখ্যা
উত্তর: titleA
গোসিনি ১৯২৬ সালে প্যারিসে এক পোলিশ ইহুদি অভিবাসী পরিবার স্ট্যানিস্লা সিমখা গোসিনি (গোসিনি (পোলিশ শব্দ) অর্থ অতিথিসেবাপরায়ণ আরে সিমখা (ইহুদি শব্দ) অর্থ সুখী) ও আন্না (হান্না) বেরেনিয়িক-গোসিনির ঘরে জন্মগ্রহণ করেন। তার পিতা পোল্যান্ডের ওয়ারসোর রাসায়নিক প্রকৌশলী এবং তার মাতা পোলিশ প্রজাতন্ত্র (এখন ইউক্রেনের অংশ) এর আইটোমিয়ারেজের কাছাকাছি চোদরকো নামক একটি ছোট্ট গ্রাম থেকে এসেছিলেন। রেনের বড় ভাই ক্লদ এর জন্ম ১৯২০ সালের ১০ ডিসেম্বর। স্ট্যানিস্লা এবং আন্না প্যারিসে মিলিত হন এবং ১৯১৯ সালে বিয়ে করেন। রেনের জন্মের দুই বছর পর চাকরির সুবাদে গোসিনিরা আর্জেন্টিনার বুয়েনস আইরেসে বসবাস শুরু করেন। বুয়েনস আইরেসে রেনে শৈশব কাল বেশ আনন্দময় ছিল। তিনি সেখানে ফরাসী বিদ্যালয়ে পড়াশোনা করতেন। ছোট বেলায় তিনি বেশ লাজুক ছিলেন, এবং বিদ্যালয়ে তিনি "জোকার" হিসেবে পরিচিত ছিলেন। কার্টুন বইয়ের ভক্ত হওয়ার কারণে খুব ছোটবেলা থেকেই তিনি চিত্রাঙ্কনে পারদর্শী হয়ে উঠেন।

মাত্র ১৭ বছর বয়সে ১৯৪৩ সালে বাবাকে হারান গোসিনি। মস্তিষ্কে রক্তক্ষরণের কারণে মৃত্যু বরণ করেন তিনি। ফলে এই অল্প বয়সে চাকরি খুঁজতে বাধ্য হন। পরের বছর, টায়ার পুনরুদ্ধারের কারখানায় সহকারী অ্যাকাউন্টেন্ট হিসাবে প্রথম চাকরি পান তিনি। পরের বছরই চাকরি হারান। এরপর একটি বিজ্ঞাপনী সংস্থার জুনিয়র চিত্রশিল্পী হিসেবে যোগ দেন।

বড় ভাইয়ের সাথে মিলিত হওয়ার জন্য ১৯৪৫ সালে গোসিনি এবং তার মা আর্জেন্টিনা ছেড়ে নিউ ইয়র্কের পথে পাড়ি দেন। ১৯৪৬ সালে ফরাসী সেনাবাহিনীতে যোগ দেয়ার জন্য ফ্রান্সে চলে আসেন তিনি। ১৪১ তম আলপাইন ইনফ্যান্ট্রি ব্যাটালিয়ন হিসেবে আউব্যাগে দায়িত্ব পালন করেন তিনি। সিনিয়র করপোরাল হিসেব পদোন্নতি পান এবং রেজিমেন্টের শিল্পী হিসেবে দায়িত্ব পান এবং সেনাবাহিনীর জন্য ছবি এবং পোস্টার আঁকতে শুরু করেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. পরিবার
titleC. "পিলট" এবং "অ্যাস্টেরিক্স"
titleD. কর্মজীবন
উত্তর: titleA
পাশাখেলায় পরাজিত হয়ে যুধিষ্ঠির সহ পাণ্ডবদের তেরো বছরের জন্য নির্বাসনে যেতে হয়। নির্বাসনকালে জটাসুর এক ব্রাহ্মণের ছদ্মবেশে দ্রৌপদী, যুধিষ্ঠির, নকুল ও সহদেবকে অপহরণ করে। ভীম তাদের উদ্ধার করেন।

১৩ বছর পর বিরাট রাজ্যে অজ্ঞাতবাসকালে সহদেব তান্তিপথ নাম নিয়ে এক বৈশ্যের ছদ্মবেশ ধারণ করেন। পাণ্ডবদের মধ্যে তিনি জয়দবল নামে পরিচিত হন। তিনি বিরাট রাজার গোশালার রক্ষণাবেক্ষণের দায়িত্ত্ব নিয়েছিলেন।
সঠিক অনুচ্ছেদ শিরোনাম কোনটি?
titleA. মৃত্যু
titleB. অজ্ঞাতবাস
titleC. কুরুক্ষেত্র যুদ্ধে ভূমিকা
titleD. বিশেষ দক্ষতা
উত্তর: titleB
বাংলাদেশের জাতীয় মহাসড়ক এন৮ (ঢাকা - মাওয়া ফেরীঘাট (আর৮১২) - ফেরী - ভাঙ্গা (এন৮০৪, এন৮০৫) - বরিশাল (এন৮০৯) - পটুয়াখালী) মাদারীপুরকে ঢাকা থেকে মাদারীপুর হয়ে বরিশাল-পটুয়াখালীর সাথে সংযোগ স্থাপন করেছে। এই মহাসড়ক থেকে আঞ্চলিক মহাসড়ক আর৮৬০ (মোস্তফাপুর- মাদারীপুর- শরিয়তপুর (মনোহর বাজার)- চাঁদপুর (ভাটিয়ালপুর) সড়ক) মাদারীপুর শহর হয়ে চাঁদপুরের সাথে সংযোগ স্থাপন করেছে। এছাড়া জেলা সড়ক জেড৮০১১ (পাঁচ্চর-শিবচর-মাদারীপুর সড়ক), জেলা সড়ক জেড৮৬০৩ (মাদারীপুর (ইটেরপুল)-পাথরিয়ারপাড়-ঘোষেরহাট-ডাসার-আগৈলঝাড়া সড়ক), জেলা সড়ক জেড৮৬০৪ (মাদারীপুর-কালকিনি-ভুরঘাটা সড়ক) সড়কগুলো সদর উপজেলার সাথে শিবচর উপজেলা ও কালকিনি উপজেলার সংযোগ স্থাপন করেছে।

মাদারীপুর থেকে ঢাকাগামী অধিকাংশ বাস সায়েদাবাদ বাস টার্মিনালে, গাবতলী বাস টার্মিনাল ও কদমতলী বাস টার্মিনাল এসে থামে। মাদারীপুর জিরো পয়েন্ট থেকে রাজধানী ঢাকার দূরত্ব ৮৯ কিলোমিটার।

১৯৬৫ সালে ৩৫.২৫ মাইল ভাঙ্গা-মাদারীপুর রাস্তা সম্পন্ন হওয়ার মাধ্যামে সড়ক পথে প্রথম যোগাযোগ শুরু হয়। ১৯৬৯ সালে টেকেরহাট-মস্তফাপুর-মাদারীপুর রুট ও মাদারীপুর-ভুরঘাটা রুটে প্রথম বাস সার্ভিস চালু হয়।

২০১১ সালের হিসেব অনুযায়ী এ উপজেলায় ১৭৪ কিলোমিটার পাকারাস্তা, ৬৪৫ কিলোমিটার কাঁচারাস্তা ও ১৩৩ নটিক্যাল মাইল নৌপথ রয়েছে। মাদারীপুর বাস টার্মিনাল থেকেই মূলত বিভিন্ন গন্তব্যে বাস ছেড়ে যায়। এ উপজেলায় কোন রেললাইন বা ট্রেন যোগাযোগের ব্যবস্থা নেই। ঢাকা সদরঘাট লঞ্চ টার্মিনাল হতে মাদারীপুর লঞ্চ টার্মিনালে নৌপথ নিয়োমিত নৌযাতায়াতের ব্যবস্থা রয়েছে। এছাড়া এক ইউনিয়ন হতে অন্য ইউনিয়নে চলাচল বা অভ্যন্তরীন নৌযাতায়াতের এর জন্য স্থানীয় নৌযান রয়েছে।
সঠিক অনুচ্ছেদ শিরোনাম কোনটি?
titleA. প্রশাসন
titleB. উল্লেখযোগ্য স্থান
titleC. যোগাযোগ ব্যবস্থা
titleD. সংস্কৃতি ও খেলাধুলা
উত্তর: titleC
সাউথ উরল স্টেট ইউনিভার্সিটির ছাত্র জীবন শুধু শিক্ষাগত প্রক্রিয়া নয়, সক্রিয় অবসর, অবিস্মরণীয় ইভেন্ট এবং অবশ্যই সৃজনশীলতা।

আমাদের ছাত্রদের কি বাস করেন? তারা শহর, আঞ্চলিক, সমস্ত রাশিয়ান এবং আন্তর্জাতিক প্রতিযোগিতায় অংশ নেয়, নতুন স্থান জয় করে এবং নতুন উচ্চতায় উঁচু হয়।

শুধু কল্পনা করুন, এসএসসুতে ২৩ টি কর্মক্ষমতা গ্রুপ, ২৪ টি স্পোর্টস ক্লাব এবং ছাত্র সংগঠনের বিস্তৃত অংশ রয়েছে।

প্রতি বছর বিশ্ববিদ্যালয়ের ২০০ টির বেশি অনুষ্ঠান পরিচালনা করে। তাদের মধ্যে বিখ্যাত প্রথাগত প্রতিযোগিতা মিস্টার এবং মিস সাউথ উরল স্টেট ইউনিভার্সিটি, যার প্রতিযোগীরা সৌন্দর্য, বুদ্ধিমত্তা এবং সৃজনশীলতার প্রতিদ্বন্দ্বিতা করে। কেভিএন-এর সদস্যরা (মজার এবং উদ্ভাবনী ব্যক্তিদের ক্লাব) দলগুলি রাশিয়ার সর্ব পর্যায়ে এবং এসএসসু-এর অনুষ্ঠানের পোস্টার বিভিন্ন ইভেন্টের মাধ্যমে সম্পাদন করে।

সঠিক অনুচ্ছেদ শিরোনাম কোনটি?
titleA. ছাত্রজীবন
titleB. আন্তর্জাতিক ছাত্র সংগঠন
titleC. ইতিহাস
titleD. এক নজরে দক্ষিণ উরল স্টেট ইউনিভার্সিটি
উত্তর: titleA
ইউএসএম কাসাব্ল্যাঙ্কা দলের মাধ্যমে ফন্তেইন তার শৌখিন ক্রীড়া জীবন শুরু করেন। সেখানে তিনি ১৯৫০ থেকে ১৯৫৩ সাল পর্যন্ত খেলেন। ১৯৫৩ সালে নিস দলের সদস্য নিযুক্ত হন ও তিন মৌসুমে ৪৪ গোল করেন। ১৯৫৬ সালে স্ট্যাড ডি রিমস দলে রেমন্ড কোপা'র সাথে খেলেছেন। সেখানে ছয় মৌসুমে ১২১ গোল করেন। এরপর কোপা'র সাথে তিনিও ১৯৫৮ সালে রিয়াল মাদ্রিদ দলের পক্ষে খেলেন।

লিগ ১-এ সর্বমোট ২০০ খেলায় ১৬৫ গোল করেন এবং দলকে ১৯৫৮ ও ১৯৬০ সালে শিরোপা এনে দেন।

সঠিক অনুচ্ছেদ শিরোনাম কোনটি?
titleA. জাতীয় দল
titleB. খেলোয়াড়ী জীবন
titleC. সম্মাননা
titleD. অবসর
উত্তর: titleB
মাওলানা আবদুল আউয়াল জৌনপুরী ১৮৬৭ সালে ব্রিটিশ ভারতের বেঙ্গল প্রেসিডেন্সির অন্তর্গত চট্টগ্রাম জেলার সন্দ্বীপে জন্মগ্রহণ করেন। তার পিতা মাওলানা শাহ কারামত আলী জৌনপুরী এবং মাতা বাতুল বিবি। তিনি ১৩ বছর বয়সে পবত্র কুরআন শরীফ মুখস্থ করেন। তিনি লক্ষ্ণৌ এবং কলকাতাতে লেখাপড়া শেষে ১৮৮৭ সাল থেকে ১৮৮৯ সাল পর্যন্ত সওলাতিয়া মাদ্রাসায, মক্কায় উচ্চ শিক্ষা অর্জন করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. পারিবারিক জীবন
titleC. রচনাকর্ম
titleD. জন্ম ও শিক্ষা জীবন
উত্তর: titleD
স্থূলকায় ব্যক্তিদের [[ব্যারিয়াট্রিক সার্জারি| ওজন হ্রাসের [[শল্যচিকিৎসা]]র মাধ্যমে ডায়াবেটিস নিয়ন্ত্রণে আনা সম্ভব। অস্ত্রোপচারের পর অনেকেই অল্প বা কোনো ওষুধ ছাড়াই রক্তের গ্লুকোজ মাত্রা নিয়ন্ত্রণে রাখতে পারে এবং মৃত্যুহার কমে। অস্ত্রোপচারের সময় মৃত্যুহার ১ শতাংশেরও কম। [[দেহ ভর সূচক]] কত হলে শল্যচিকিৎসা যথোপযুক্ত হবে তার সুস্পষ্ট মানদণ্ড নেই। তবে যারা সকল উপায় অবলম্বন করার পরেও তাদের দৈহিক ওজন ও রক্তের গ্লুকোজ নিয়ন্ত্রণে আনতে পারছে না তাদের ক্ষেত্রে শল্যচিকিৎসা একটি ভালো উপায় হতে পারে। 

সঠিক অনুচ্ছেদ শিরোনাম কোনটি?
titleA. জীবনধারণ রীতি
titleB. শল্যচিকিৎসা
titleC. ইতিহাস
titleD. ঔষধ
উত্তর: titleB
বীণা দাস ১৯১১ সালে নদিয়া জেলার কৃষ্ণনগরে জন্মগ্রহণ করেন। কিন্তু তাদের আদি বাড়ি ছিল চট্টগ্রাম। তার পিতা ছিলেন ব্রাহ্মসমাজী পন্ডিত ও দেশপ্রেমিক বেণী মাধব দাস ও মাতার নাম সরলা দাস। তার দিদি ছিলেন বিপ্লবী কল্যাণী দাস। পিতার আদর্শে প্রভাবিত হয়ে রাজনীতিতে যোগ দেন। ১৯৪৭ সালে স্বাধীনতা সংগ্রামী যতীশ ভৌমিকের সাথে তার বিবাহ হয়।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. জন্ম ও পরিবার
titleC. শিক্ষাজীবন
titleD. মৃত্যু
উত্তর: titleB
১৯৫২ সালে পঞ্চম শ্রেণীতে অধ্যয়নরত অবস্থায় ভাষা আন্দোলনে যোগ দেন এমাজউদ্দিন প্রমাণিক। রাষ্ট্রভাষা বাংলার দাবিতে শিক্ষকদের সাথে ছাত্রদের মিছিলে নেতৃত্ব দিয়ে স্থানীয় জোত বাজার হাটে মিছিল করেন। পরবর্তীতে নওগাঁ ডিগ্রী কলেজে অধ্যয়নকালীন তিনি বাংলাদেশ ছাত্রলীগে সক্রিয়ভাবে অংশ গ্রহণ করেন এবং ১৯৬৩-৬৪ শিক্ষাবর্ষে কলেজ ছাত্র সংসদের ভিপি নির্বাচিত হন। তিনি ছিলেন নওগাঁ মহুকুমা ছাত্রলীগের প্রতিষ্ঠাতা সভাপতি এবং এ দেশের স্বাধীনতা আন্দোলনসহ বিভিন্ন আন্দোলনের অন্যতম সংগঠক ছিলেন। ১৯৭১ সালে মান্দা থানা মুক্তিযুদ্ধ সংগ্রাম পরিষদ গঠন করেন। ১৯৭১ সালের ১০ মার্চ হতে ১৬ ডিসেম্বর পর্যন্ত মান্দা থানা মুক্তিযুদ্ধ সংগ্রাম পরিষদের সভাপতি, নওগাঁ মহুকুমা সংগ্রাম পরিষদের উপদেষ্টা, মুক্তিযুদ্ধের শুরু থেকে দেশে ফেরা পর্যন্ত পশ্চিমবঙ্গের মালদহে ৭নং সেক্টর জোনাল কাউন্সিলরের সদস্য, ১৯৮৬ থেকে অদ্যাবধি নওগাঁ জেলা অফিসার্স ক্লাবের সহ-সভাপতি এবং ১৯৮৬ থেকে পার্লামেন্ট মেম্বারস ক্লাব, শেরে বাংলা নগরের সদস্য হিসেবে দায়িত্ব পালন করছেন।বাংলাদেশ সরকারের বস্ত্র ও পাট মন্ত্রণালয়ের দায়িত্ব পালন করেন তিনি। এছাড়াও এর আগে ১৯৭০, ১৯৭৩, ১৯৭৯, ১৯৮৬ ও ২০০৮ সালে একই আসন থেকে সাংসদ নির্বাচিত হন। সর্বশেষ দশম জাতীয় সংসদ নির্বাচনেও তিনি নওগাঁ-৪ (মান্দা) আসন থেকে নির্বাচিত হয়েছেন। 
১৯৭০ সালে প্রাদেশিক পরিষদ নির্বাচনে অংশ নিয়ে বিপুল ভোটে জয়ী হন এমাজউদ্দিন প্রামাণিক। ১৯৭৩ সালে ১ম সংসদ, ১৯৭৯ সালে ২য় সংসদ, ১৯৮৬ সালে ৩য় সংসদ, ২০০৮ সালে ৯ম সংসদ এবং সর্বশেষ ২০১৪ সালে ১০ম জাতীয় সংসদের সদস্য নির্বাচিত হন। এ ছাড়া তিনি ১৯৮৯ সালে মান্দা উপজেলা পরিষদের চেয়ারম্যান নির্বাচিত হন। তিনি প্রথম সংসদে শিক্ষা মন্ত্রণালয় সম্পর্কিত স্থায়ী কমিটি, ২য় সংসদে বেসামরিক বিমান ও পর্যটন মন্ত্রণালয় সম্পর্কিত স্থায়ী কমিটি এবং ৯ম সংসদে সরকারি হিসাব ও পররাষ্ট্র মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। ৯ম সংসদে তিনি খাদ্য মন্ত্রণালয় সম্পর্কিত স্থায়ী কমিটির সভাপতির দায়িত্বও পালন করেন। টিআইবি কর্তৃক পর্যবেক্ষণের ভিত্তিতে ৩য় সংসদে তিনি শ্রেষ্ঠ সংসদ সদস্য নির্বাচিত হন। ২০১৪ সালের ১২ জানুয়ারী বাংলাদেশ সরকারের মন্ত্রী হিসেবে শপথ গ্রহণ করেন এবং ১৩ জানুয়ারী, ২০১৪ তারিখে বস্ত্র ও পাট মন্ত্রণালয়ের দায়িত্বভার গ্রহণ করেন। 

সঠিক অনুচ্ছেদ শিরোনাম কোনটি?
titleA. পারিবারিক জীবন
titleB. জন্ম ও শিক্ষাজীবন
titleC. রাজনৈতিক জীবন
titleD. কর্মজীবন
উত্তর: titleC
ভারতের ২০১১ সালের আদমশুমারির অস্থায়ী পরিসংখ্যান অনুসারে নদিয়া জেলার সাক্ষরতার হার ৭৪.৯৭% ছিল। তেহট্ট মহকুমার সাক্ষরতার হার ৬৭.২৫%, কৃষ্ণনগর সদর মহকুমার সাক্ষরতার হার ৭১.০৩%, রানাঘাট মহকুমার সাক্ষরতার হার ৭৯.৫১% এবং কল্যাণী মহকুমার সাক্ষরতার হার ৮৩.৩৫% ছিল।

নিচে সারণিতে দেওয়া হয়েছে (সংখ্যার তথ্য) ২০১৩-২০১৪ সালের জন্য নদিয়া জেলার শিক্ষাব্যবস্থার একটি বিস্তৃত চিত্র:

নিম্নলিখিত প্রতিষ্ঠানগুলি কল্যাণী মহকুমায় অবস্থিত:

সঠিক অনুচ্ছেদ শিরোনাম কোনটি?
titleA. মহকুমা
titleB. প্রশাসনিক একক
titleC. শিক্ষা ব্যবস্থা
titleD. গ্রাম পঞ্চায়েত
উত্তর: titleC
ইসরাইল ইরানকে বড় ধরনের হুমকি মনে করে। ফলে মোসাদের তৎপরতা ইরানে ব্যাপকভাবে ছড়িয়ে পড়ে। ২০০৭ সালের ১৫ জানুয়ারি ইরানের পারমাণবিক বিজ্ঞানী ড. আরদেশির হোসেনপুরকে হত্যা করে মোসাদ। মৃত্যুর ছয় দিন পর আল কুদস ডেইলি তার নিহতের খবর প্রচার করে। প্রথম দিকে তিনি গ্যাস বিষক্রিয়ায় মারা গেছেন বলে ধারণা করা হয়েছিল। যুক্তরাষ্ট্রের একজন গোয়েন্দা কর্মকর্তা সে দেশের প্রভাবশালী পত্রিকা ওয়াশিংটন পোস্টের কাছে এ ঘটনার সত্যতা স্বীকার করেন। ওয়াশিংটনের প্রাইভেট গোয়েন্দা সংস্থা স্ট্রাটফোর হোসেনপুরকে মোসাদের টার্গেট ছিল বলে উল্লেখ করে। অবশ্য মোসাদ এ অভিযোগ অস্বীকার করে আসছে। হোসেনপুর ছিলেন ইরানের একজন জুনিয়র সহকারী অধ্যাপক। ২০০৩ সাল থেকে ইরানে মোসদের হয়ে কাজ করতেন ব্রিগেডিয়ার জেনারেল আলী রেজা আসগারি। তিনি মোহাম্মদ খাতামী প্রেসিডেন্ট থাকাকালীন ইরানের সহকারী প্রতিরক্ষা মন্ত্রী ছিলেন। ইরানের বর্তমান প্রেসিডেন্ট তাকে সরকারের কোনো গুরুত্বপূর্ণ দায়িত্বে বসাননি।

সঠিক অনুচ্ছেদ শিরোনাম কোনটি?
titleA. নির্বাহী অফিস
titleB. ইতিহাস
titleC. ইরান
titleD. ইরাক
উত্তর: titleC
১৯২৪ সালে জেরার্ড অলিভিয়ে তার পুত্রকে বলেন সেন্ট্রাল স্কুল অব স্পিচ ট্রেনিং অ্যান্ড ড্রামাটিক আর্টে ভর্তির পাশাপাশি তাকে তার শিক্ষা ও জীবন নিরাবাহের খরচের জন্য বৃত্তি পেতে হবে। জেরার্ডের বোন সেখানকার শিক্ষার্থীর ছিলেন এবং স্কুলের প্রতিষ্ঠাতা অধ্যক্ষ এলসি ফোগার্টির প্রিয় ছিলেন। অলিভিয়ে ধারণা করেন যে তার সামর্থ্যের জন্য ফোগার্টি তাকে বৃত্তি প্রদান করেছিলেন।

স্কুলে অলিভিয়ের সমসাময়িকদের মধ্যে একজন ছিলেন পেগি অ্যাশক্রফ্‌ট, যিনি বলেন যে অলিভিয়ের স্লিভ খুবই ছোট ছিল এবং তার চুল দাঁড়িয়ে থাকত কিন্তু তিনি খুবই প্রাণবন্ত ও মজার মানুষ ছিলেন।" ভর্তির পর তিনি খুব বিবেকবুদ্ধিসম্পন্ন শিক্ষার্থী ছিলেন না, কিন্তু ফোগার্টি তাঁকে পছন্দ করতেন এবং পরবর্তীতে বলেন যে তিনি ও অ্যাশক্রফ্‌ট তার শিক্ষার্থীদের মধ্যে ব্যতিক্রম ছিল। এক বছর পর স্কুল ত্যাগ করার সময়, অলিভিয়ে একটি ছোট পর্যটন কোম্পানিতে চাকরি পান। পরবর্তীতে ১৯২৫ সালে সাইবিল থর্নডিক ও তার স্বামী লুই কাসন তাঁকে তাদের লন্ডন কোম্পানিতে সহকারী মঞ্চ ব্যবস্থাপক হিসেবে তাদের সাথে নিয়ে যান। তিনি জেরাল দ্যু মরিয়েকে তাঁর মডেল হিসেবে বেঁচে নেন এবং তার মত করে অভিনয় করতেন এবং তিনি মরিয়ে সম্পর্কে বলেন, "তাকে মঞ্চে মুক মনে হত কিন্তু তার কৌশল ছিল ত্রুটিহীন। যখন আমি শুরু করেছিলাম আমি দ্যু মরিয়ের মত অভিনয় করার ব্যস্ত ছিলাম যে আমি কি বলছিলাম তা কেউ শুনে নি।"

সঠিক অনুচ্ছেদ শিরোনাম কোনটি?
titleA. জীবনী
titleB. প্রারম্ভিক জীবন (১৯০৭-২৪)
titleC. রাজদরবার ও চিসেস্টার (১৯৫৭-১৯৬০)
titleD. প্রারম্ভিক অভিনয় কর্মজীবন (১৯২৪-২৯)
উত্তর: titleD
ধিয়ানা সাঈদ সার্কের ১০ম সাধারণ সচিব হিসেবে একজন প্রার্থী ছিলেন। ২০১১ সালে ভূটানে অনুষ্ঠিত সার্কের ৩৩ম মন্ত্রী পরিষদের অধিবেশনে তিনি এই পদে আনুষ্ঠানিকভাবে নির্বাচিত হন। ২০১১ সালের ১ মার্চ তিনি দায়িত্ব গ্রহণ করেন। ২০১২ সালের ২২শে ফেব্রুয়ারী, মালদ্বীপের রাজনীতি বিষয়ক দ্বন্দে সমালোচিত হওয়ার কারণে এই পদ থেকে তিনি পদত্যাগ করেন। ২০১২ সালের ২৪শে ফেব্রুয়ারী তার পদত্যাগপত্র গৃহিত হয়। ১৯৮৫ সালে সংস্থাটির প্রতিষ্ঠার পর এই পদে তিনি প্রথম কোন ব্যাক্তি যিনি পদত্যাগ করলেন।

সঠিক অনুচ্ছেদ শিরোনাম কোনটি?
titleA. রাজনীতি
titleB. প্রাথমিক জীবন ও শিক্ষা
titleC. কর্মজীবন
titleD. সার্কের সাধারণ সচিব
উত্তর: titleD
মা-গ্চিগ-লাব-স্গ্রোন খুব কম বয়সে গ্র্বা-পা-ম্ঙ্গোন-শেস নামক বৌদ্ধভিক্ষুর নিকট প্রজ্ঞাপারমিতা সম্বন্ধে শিক্ষালাভ করেন। এরপর তিনি ক্যো-ব্সোদ-নাম্স-ব্লা-মা () নামক বৌদ্ধ ভিক্ষুর নিকট ফ্যির-'খোর-বা'ই-লাম-দু-স্গ্যু-'ফ্রুল () নামক মায়াবাদের শিক্ষালাভ করেন। এরপ্র তিনি তোপভদ্র নামক এক ভারতীয় যোগীর সঙ্গিনী হন এবং স্ন্যিং-পো-গ্রুব-পা (), গ্রুব-ছুং () ও য়াং-গ্রুব () নামক তিন পুত্র এবং কোং-ল্চাম () ও লা-ল্চাম () নামক দুই কন্যার জননী হন। কিন্তু এরপর তিনি ভিক্ষুণীর বেশে মুন্ডিতমস্তকে শিক্ষালাভের উদ্দেশ্যে ভ্রমণে বের হন এবং জাংস-রি-খাং-দ্মার () নামক এক স্থানের একটি গুহায় সাধনায় লিপ্ত হন।

সঠিক অনুচ্ছেদ শিরোনাম কোনটি?
titleA. শিক্ষা
titleB. ছেদ সাধনা
titleC. জন্ম
titleD. রচনা
উত্তর: titleA
মারাঠাদের আক্রমণ প্রতিহত করার জন্য নবাব মেদিনীপুরে বেশ কয়েকটি সামরিক ঘাঁটি নির্মাণ করেন। এই সময়ে নবাবের প্রধান সেনাপতি মীর জাফরের বিভিন্ন দুর্নীতির তথ্য প্রকাশ পায়। নবাব মীর জাফরকে তীব্রভাবে ভর্ৎসনা করেন, কিন্তু তাকে পদচ্যুত করেননি। অবশ্য মীর জাফর যেন আর দুর্নীতি করতে না পারেন, সেজন্য নবাব প্রয়োজনীয় ব্যবস্থা গ্রহণ করেন। এসময় সহকারী প্রধান সেনাপতি ছিলেন মীর জাফরের ভাই মির্জা ইসমাইল। নবাব তাকে পদচ্যুত করেন এবং মীর জাফরের ওপর নজরদারি করার জন্য তার বিশ্বস্ত খাজা আব্দুল হাদিকে সহকারী প্রধান সেনাপতি নিযুক্ত করেন।

সঠিক অনুচ্ছেদ শিরোনাম কোনটি?
titleA. সন্ধি এবং যুদ্ধের অবসান
titleB. মারাঠাদের মুর্শিদাবাদ আক্রমণের প্রচেষ্টা
titleC. মারাঠাদের বিরুদ্ধে অভিযান
titleD. নবাবের সামরিক বাহিনীতে দুর্নীতি
উত্তর: titleD
শরাফী যখন দশম শ্রেণীর শিক্ষার্থী তখন নেতাজী সুভাষ চন্দ্র বসু কলকাতায় অবস্থিত 'হলওয়েল মনুমেন্ট' অপসারণের আন্দোলন শুরু করেন। কিশোর কলিম শরাফী সে আন্দোলনে জড়িয়ে পড়েন। এসময় স্কুলের এক মিছিলের নেতৃত্ব দিতে গিয়ে পুলিশের হাতে তিনি নির্যাতিত হন। এরপর ১৯৪২ সালে তিনি ম্যাট্রিক পাস করেন। পরীক্ষার পরই তিনি গান্ধীর 'ভারত ছাড়ো' আন্দোলনে যুক্ত হন। ১৯৪২ সালে 'ভারত ছাড়ো' আন্দোলনের সময় নিজ এলাকায় এক সভায় সভাপতিত্ব করার কয়েক দিন পর ডিফেন্স অব ইন্ডিয়া অ্যাক্টের আওতায় তাকে গ্রেপ্তার করে জেলে পাঠানো হয়। কারাগারেই আন্দোলনকর্মী বিভিন্ন শিল্পীর সঙ্গে পরিচয় হয় তার। মুক্তি পাওয়ার পর তিনি বীরভূম জেলা ছাত্র ফেডারেশনের সেক্রেটারির দায়িত্ব নেন। পঞ্চাশের মন্বন্তর হিসেবে পরিচিত পাওয়া দুর্ভিক্ষের সময় লঙ্গরখানায় কাজ করার সময় তিনি কমিউনিস্ট নেতা কমরেড মুজাফফর আহমেদের সংস্পর্শে আসেন, যোগ দেন কমিউনিস্ট পার্টিতে।

পঞ্চাশের মন্বন্তরে কলিম শরাফী দল বেঁধে গান গেয়ে গেয়ে পীড়িত মানুষজনের জন্য অর্থ সাহায্য সংগ্রহ করেছেন। সাথে সাথে তিনি লঙ্গরখানায় খাদ্য বিতরণে আত্মনিয়োগ করেছিলেন। এরপর ১৯৪৫ সালে শরাফী ভর্তি হন হেতমপুর কৃষ্ণনাথ কলেজে। প্রতিকূল রাজনৈতিক পরিস্থিতির কারণে কৃষ্ণনাথ কলেজ ছেড়ে তিনি ভর্তি হন ক্যাম্পবেল মেডিকেল স্কুলে। তিনি এখানেও পড়াশোনা চালাতে পারেননি। মূলত অর্থনৈতিক কারণেই পড়াশোনার পাঠ চুকিয়ে ফেলতে হয়। শেষ চেষ্টা হিসেবে ১৯৪৬ সালে সিটি কলেজে বাণিজ্য বিভাগে ভর্তি হন। ১৯৪৬ সালেই শুরু হয় সাম্প্রদায়িক দাঙ্গা। এসময় তিনি ইন্ডিয়ান পিপলস থিয়েটার এ্যাসোসিয়েশনের হয়ে 'বর্ডার গার্ড'-এর দায়িত্ব পালন করেন। ১৯৪৮ সালে তিনি আবারও গ্রেফতার হন। অবশ্য জিজ্ঞাসাবাদের পর তাকে ছেড়ে দেয়া হয়।

৯০ এর দশকে স্বৈরাচারবিরোধী আন্দোলনের শিল্পী-সংস্কৃতিকর্মীদের সংগঠিত করার কাজ করেন তিনি। যুদ্ধাপরাধের বিচারের দাবিতে গণআদালতে সম্পৃক্ত হওয়ায় ১৯৯১ সালে রাষ্ট্রদ্রোহিতার মামলায় কলিম শরাফীকে আসামি করা হয়।

সঠিক অনুচ্ছেদ শিরোনাম কোনটি?
titleA. রাষ্ট্রীয় ও বেসরকারি স্বীকৃতি
titleB. সাংস্কৃতিক কর্মকাণ্ড
titleC. রাজনৈতিক জীবন
titleD. মৃত্যু
উত্তর: titleC
একসময় সুরসভায় বশিষ্ঠ মুনি রাজা হরিশ্চন্দ্রের অশেষ সুখ্যাতি করায় বিশ্বামিত্র তার পরীক্ষা গ্রহণে কৃতসংকল্প হয়ে ছলে-বলে-কৌশলে তার সমস্ত রাজ্যের অধিকার লাভ করেন এবং পরে দক্ষিণার জন্য পীড়াপীড়ি করতে লাগলেন। অবশেষে হরিশ্চন্দ্র মহির্ষী শৈব্যা ও পুত্র রোহিতাশ্বকে নিয়ে দক্ষিণার অর্থের সন্ধানে বের হন এবং বারাণসীতে মহির্ষী ও পুত্রকে দাসরূপে এক ব্রাহ্মণগৃহে নিযুক্ত করেন এবং নিজে শ্মশানরক্ষক চণ্ডালের নিকট দাসরূপে নিজেকে বিকিয়ে বিশ্বামিত্রকে প্রয়োজনীয় দক্ষিণা প্রদান করেন। পরে রোহিতাশ্ব সর্পাঘাতে মৃত্যুমুখে পতিত হলে শৈব্যা কাঁদতে কাঁদতে মৃতপুত্র বক্ষে নিয়ে সেই শ্মশানে উপস্থিত হন। হরিশ্চন্দ্র মহির্ষীকে চিনতে পেরে অতি করুণস্বরে বিলাপ করতে লাগলেন। এমন সময়ে বিশ্বামিত্র সেখানে উপস্থিত হন এবং হরিশ্চন্দ্রের অশেষ গুণকীর্তন করে রোহিতাশ্বকে পুণরায় জীবন দানসহ সমস্ত রাজ্য ফেরত দেন।

সঠিক অনুচ্ছেদ শিরোনাম কোনটি?
titleA. রাজা হরিশ্চন্দ্রের রাজ্য অধিকার
titleB. তপস্যায় মনোনিবেশ
titleC. রাজা ত্রিশঙ্কুকে স্বর্গারোহণের চেষ্টা
titleD. রাম-লক্ষ্মণকে নিয়ে মিথিলায় গমন
উত্তর: titleA
কমলা শংকর তামিলনাড়ুর তাঞ্জোরে জন্মগ্রহণ করেছেন এবং বারাণসীতে বেড়ে উঠেছেন। ৪ বছর বয়সে তিনি তাঁর মায়ের কাছে কণ্ঠসংগীতে দীক্ষিত হন এবং এরপর বারাণসীর গুরু পণ্ডিত অমরনাথ মিশ্রের কাছে ৮ বছর ধরে হিন্দুস্তানী শাস্ত্রীয় সংগীত শিখেছিলেন। তাঁর সবচেয়ে গুরুত্বপূর্ণ আবিষ্কারটি ছিল হাওয়াইয়ান স্লাইড গিটার। গিটারে তাঁর প্রাথমিক প্রশিক্ষণ ডাঃ শিবনাথ ভট্টাচার্যের কাছে শুরু হয়েছিল। বারাণসীর গুরু পদ্মভূষণ পণ্ডিত ছন্নুলাল মিশ্রের কাছ থেকে তিনি মূল্যবান দিকনির্দেশনা পেয়েছিলেন। তিনি কেবল ধ্রুপদী নয়, রবীন্দ্র সংগীত ও ভজনের সাথে ঠুংরী, কাজরী, দাদরা, চৈতীর মতো পুরব আংও শিখেছেন। পরবর্তী কয়েক বছর তিনি পণ্ডিত বিমলেন্দু মুখার্জির তত্ত্বাবধানে ছিলেন। একজন গবেষক হিসাবে তিনি স্লাইড গিটারের ধরন ও কৌশল বিষয়ে ডক্টরেট ডিগ্রি অর্জন করেছেন। বেনারস হিন্দু বিশ্ববিদ্যালয়ের পরিবেশন শিল্পকলা বিভাগের ডক্টর গোপাল শঙ্কর মিশ্রের অধীনে তিনি এই গবেষণা করেন।

সংগীতের পাশাপাশি তিনি প্রাণিবিদ্যায় স্নাতক ডিগ্রি অর্জন করেছেন। তিনি স্নাতকোত্তর করার জন্য দন্ত্যচিকিৎসা বিভাগে নির্বাচিত হন কিন্তু তাঁর প্রথম পছন্দ সংগীতের প্রতি তাঁর আগ্রহের কারণে তিনি সেখানে যোগ দেননি।

সঠিক অনুচ্ছেদ শিরোনাম কোনটি?
titleA. পেশাগত পরিবেশন
titleB. প্রথম বছর
titleC. ব্যক্তিগত জীবন
titleD. শিক্ষার্থীরা
উত্তর: titleB
ওয়াহাব ১৯৫৬ সালের ১৪ নভেম্বর চার সন্তানের মধ্যে তিনি বড় হিসাবে জন্মগ্রহণ করেছিলেন। ১৯৭৮ সালে তিনি ওয়াহাব সিদ্দিকী নামে একজন সাংবাদিক এবং পরে রাজনৈতিক টকশোতে টেলিভিশন অ্যাঙ্করম্যানকে বিয়ে করেছিলেন। পরবর্তী চৌদ্দ বছরের জন্য, তিনি একজন গৃহিণী ছিলেন এবং তার চারটি সন্তান ছিল। যে চলচ্চত্রে মডেল জুনায়েদ বাট অভিনয় করেছেন নায়কের চাচাতো ভাই হিসাবে। সেই চলচ্চিত্রে তিনি হাসিনা "মঈনের" নাটক ধারাবাহিক "কোহর" চরিত্রে অভিনয় করেছেন। নাটকটি ১৯৯১ এবং ১৯৯২ সালে প্রচারিত এবং এম জহির খান এটি পরিচালনা করেছিলেন। তিনি এটিকে তার "প্রিয় ভুল" হিসাবে বিবেচনা করবেন। ১৯৯৩ সালের ফেব্রুয়ারিতে তার স্বামী বিশাল হার্ট অ্যাটাকের কারণে মারা যান এবং তার জীবনের এক নতুন মোড় নেয়। তিনি ১৯৯৮ সালে হৃদরোগ বিশেষজ্ঞ আতর হুসেনকে বিয়ে করেছিলেন। ২৪ মে ২০১২, তিনি করাচির হাসপাতালে ভর্তি হয়েছিলেন এবং ১৭ জুন ২০১২-তে তাঁর মৃত্যু হয়।

সঠিক অনুচ্ছেদ শিরোনাম কোনটি?
titleA. মৃত্যু
titleB. পটভূমি
titleC. বেনজির ভুট্টো হত্যার ঘটনা
titleD. রাজনৈতিক পেশা
উত্তর: titleB
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫১ নং তালডাংরা বিধানসভা কেন্দ্রটি বিবার্দা, ফুলমতি, হারমাস্রা, খালগ্রাম, পাঞ্চমুরা এবং তালডাংরা গ্রাম পঞ্চায়েত গুলি তালডাংরা সমষ্টি উন্নয়ন ব্লক এবং ব্রজরাজপুর ও গৌরবাজার গ্রাম পঞ্চায়েত গুলি ইঁদপুর সমষ্টি উন্নয়ন ব্লক এবং সিমলপাল সমষ্টি উন্নয়ন ব্লক গুলির অন্তর্গত।

তালডাংরা বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত। 

সঠিক অনুচ্ছেদ শিরোনাম কোনটি?
titleA. নির্বাচনী ফলাফল
titleB. ১৯৫১-১৯৭২
titleC. এলাকা
titleD. ১৯৭৭-২০০৬
উত্তর: titleC
জাতীয় কংগ্রেসের দেবকীনন্দন পোদ্দার ১৯৭২, ১৯৭১ ও ১৯৬৯ সালে এই কেন্দ্র থেকে জয়লাভ করেছিলেন। ১৯৬৭ সালে জিতেছিলেন কংগ্রেসেরই আর. কে. পোদ্দার। ১৯৬২ সালের নির্বাচনে জয়লাভ করেন কংগ্রেসের বদ্রীপ্রসাদ পোদ্দার। ১৯৫৭ সালের নির্বাচনে জয়লাভ করেন কংগ্রেসের আনন্দীলাল পোদ্দার। ১৯৫১ সালে ভারতের প্রথম নির্বাচনে এই বিধানসভা কেন্দ্র থাকে জয়লাভ করেছিলেন ফরওয়ার্ড ব্লক (এমজি)-এর অমরেন্দ্রনাথ বসু।

সঠিক অনুচ্ছেদ শিরোনাম কোনটি?
titleA. ১৯৭৭-২০০৬
titleB. ১৯৫১-১৯৭৭
titleC. কলুটোলা বিধানসভা কেন্দ্র
titleD. নির্বাচনী ফলাফল
উত্তর: titleB